Sabinet | Volume 107, Issue 3167
Volume 107, Issue 3167, 2004
Die Kerkblad - Volume 107, Issue 3167, September 2004
Volume 107, Issue 3167, September 2004
Die Here, my erfenis tot in ewigheid : uit die Woord
As ons aan 'n erfenis dink, dink ons gewoonlik in die eerste plek aan stoflike besittings wat iemand in sy of haar testament bemaak aan kinders of ander erfgename - 'n familieplaas, 'n huis of woonstel, 'n kosbare juweelstuk, meubels met sentimentele waarde, ensovoorts. 'n Erfenis is iets wat jy ontvang, waarvoor jy nie gewerk het nie. Jy het dit nie aan jou toedoen of verdienste te danke nie.
Massa-aksie teen misdaad : redaksioneel
Mense stel nie meer belang in (steeds veranderende) misdaadstatistiek nie, want die ervaring op straat en in die huis bevestig die persepsie: misdaad neem toe en niemand is meer veilig nie. Inbrake, diefstalle, gewapende roof, verkragtings, kapings, moorde, noem maar op, daarvan loop die koerante oor en is ons TV-skerms oorversadig. Ons stede en townships, ons dorpe en plase, ons strate en stegies, word stadig maar seker in slagvelde omskep. Mens sou nie ver verkeerd wees nie om te praat van 'n oorlog met lae intensiteit.
Ekumene : hoofartikel
Die woord ekumene is afgelei van die Griekse woord oikoumené, wat letterlik "bewoonde (wêreld)" beteken. Die vroeë kerk het hierdie woord uit die ou kultuurgeskiedenis oorgeneem en op wêreldwye (ekumeniese) konsilies en belydenisskrifte van toepassing gemaak.
Die woord het met verloop van tyd verskillende betekenisnuanses ondergaan, maar word vandag algemeen gebruik wanneer verwys word na die kerk en die Christelike geloof as 'n wêreldwye en omvattende verskynsel.
Misplaaste verwagting? : hoofartikel
Gedurende Augustus was die klein Vrystaatse dorpie Hertzogville volop in die nuus. Mnr. David Francis, 'n Durbanse profeet, het voorspel dat die gestorwe mnr. Paul Meintjes, toe (6 Augustus) alreeds 36 dae in die lykshuis, uit die dood sou opstaan. Die profeet sou hierdie boodskap direk van God ontvang het. En blykbaar het (sommige van) die familie hierdie boodskap geglo. En toe staan mnr. Meintjes nie op nie ..
Die omgewing as erfenis van God : brandpunt
Author P.J. De Bruyn
Oor die radio, televisie en in dagblaaie word op 'n gereelde basis inligting verstrek oor omgewings wat deur afvalstowwe so besoedel is dat dit moeilik en soms selfs gevaarlik is om met 'n normale lewe daar voort te gaan. Om in so 'n situasie van die omgewing as erfenis van God te praat kan deur baie mense - veral die wat deur die besoedeling benadeel is - as negatief beoordeel en beleef word.
Die redakteur gesels met ... Mione du Toit
Source: Die Kerkblad 107, pp 10 –14 (2004)
Hermione E Smit matrikuleer aan Potchefstroom Gimnasium en studeer aan die Universiteite van Potchefstroom en Pretoria. Getroud met skoolliefde, Dirk Francois du Toit. Tien idilliese jare word in die boerderybedryf deurgebring met twee dogters en twee seuns se kleinjare as bonus. Die idille strek egter net tot die natuurlike bestaanswyse, die mooi omgewing en die kinders.
Wat baat ekumeniese verhoudinge die kerk? : van die Teologiese Skool
Wat word bedoel met ekumenisiteit en met die ekumeniese verhoudinge van die kerk? En is dit noodsaaklik of enigsins belangrik om ons kragte, ons tyd en geld daaraan te spandeer? PROF. DRIES DU PLOOY toon in hierdie artikel die ekumeniese roeping en verantwoordelikheid van die kerk aan, en wys ook op die seën wat dit vir die kerk van Christus (kan) meebring.
Die Algemene Belydenisskrifte - beteken hulle nog iets vir vandag?
Sondag na Sondag bely ons ons geloof. En dit is reg, want sonder belydenis van geloof is daar geen redding nie. God leer ons immers in Romeine 10:9-10: "As jy met jou mond bely dat Jesus die Here is, en met jou hart glo dat God Hom uit die dood opgewek het, sal jy gered word. Met die hart glo ons, en ons word vrygespreek; en met die mond bely ons, en ons word gered." Belydenis van ons geloof is dus noodsaaklik.
Die Nederlandse Geloofsbelydenis ... deel van ons erfenis
Author Christiaan Jooste
Vandag is dit weer nodig om duidelik te sê wat ons as gelowiges glo. Ons word daagliks voor die verantwoordelikheid gestel om te sê wat ons glo en waarom ons glo. Wanneer ons in die dagpers oor die "Nuwe Hervorming" se standpunte oor belangrike geloofsake lees kan ons aanvoel hoe daar verwoed aan die fondamente van ons geloof geskud word. Hierdie geskud vra inderdaad dan ook dat die gelowige daarop moet antwoord. Gelukkig hoef ons nie oor elke leerstuk nuwe antwoorde te gaan soek nie.
Die Heidelbergse Kategismus ... 'n belydenis wat gepreek, geleer en geleef moet word
Author Ockie Struwig
Spanning bring verandering. Soms tydelik, soms permanent. Soms ten kwade, soms ten goede. Die spanninge rondom die nagmaalsbeskouinge van Luther, Zwingli en Calvyn het permanente goeie verandering in die kerk teweeggebring. Die produk van hierdie spanninge ken ons as die Heidelbergse Kategismus. Ockie Struwig Die geskiedkundige verloop van die ontstaan van die Heidelbergse Kategismus was min of meer soos volg: Luther leer dat die liggaam en bloed van Jesus Christus wesenlik in die brood en wyn teenwoordig is - konsubstansiasieleer.
Die Dordtse Leerreëls vir ons tyd
Met bedrog het julle omgegaan! Al julle dade is vol lis en misleiding. Daarom stuur die sinode julle weg ... Ons het sag met julle gehandel, maar julle, met leuens het julle begin en met leuens het julle geëeindig. Daarom dimittimini, exite, exite (vertaal: Daarom is julle ontslaan, gaan uit, gaan uit!)"
Kerkgeboue as konkrete erfenis
Author Mione Du Toit
Source: Die Kerkblad 107, pp 26 –32 (2004)
In hierdie uitgawe word grootliks gekonsentreer op die GKSA se geestelike en konkrete erfenis - in ons belydenisskrifte, maar ook ons ryk skat aan kerkgeboue. Hierdie artikel deur MIONE DU TOIT fokus op laasgenoemde. Die Redaksie bedank Mione vir 'n uitstaande bydrae wat haar liefde en entoesiasme vir hierdie onderwerp duidelik uitbeeld.
Die Kerkmuseum van die GKSA
Source: Die Kerkblad 107, pp 33 –35 (2004)
Die Kerkmuseum van die GKSA is ingerig in die gebou van die eerste Teologiese Skool in Potchefstroom, wat in 1905 in gebruik geneem is. In die voorportaal van die museum staan die preekstoel van die Gereformeerde Kerk Potchefstroom wat in 1897 in gebruik geneem is. Pres. Paul Kruger het destyds nog die "intreepreek" gelewer. Ongelukkig is dié pragtige kerkgebou in 1960 gesloop. Die Statebybel van Stephanus Postma, met die geslagsregister van die Krugerfamilie in die binnekant.
Hoe kan ons ons verskille oorkom? : diskussie
Source: Die Kerkblad 107, pp 36 –38 (2004)
Die Gereformeerde Kerke in Suid-Afrika is besig om in verskillende kampe te verdeel. Hierdie tendens merk 'n mens gou op wanneer jy plaaslike gereformeerde gemeentes besoek. In sommige gereformeerde gemeentes word uit die '33-vertaling gelees, net dieTotiusberymings word gesing, alleen die beker word by die nagmaal gebruik en geen vrouens word in die ampte toegelaat nie.
Die vervullingstyd van die profesieë
Author Dirk Du Toit
Daar is in die jongste tyd 'n redelik algemene tendens by van die meer liberale teoloë om die profesieë in die Bybel net van toepassing te maak op die tyd van die profete se optrede. Sommige beweer selfs dat dit geen profesieë was nie, maar geskiedenis wat baie later, onder 'n bekende persoon se naam, as profesie aan die volk voorgehou is. In werklikheid dus nie woorde van God aan die profete nie, maar 'n bedrogspul wat onder die skyn van profesieë aangebied is.
Nasate van oom Kotie van der Walt gesoek
Na aanleiding van 'n gedagte van Anna Otto (Labuschagne) en Stefanie Snyman (Labuschagne) het 'n paar nasate van oom Kotie bymekaar gekom en besluit om die geslagsregister van die boekie "Oom Kotie van der Walt, voor- en nageslag" op datum te bring en moontlik 'n hoofstuk by te voeg. Dit is 'n reuse taak, en daarom het ons uit die nageslagte van elk van die kinders van oom Kotie persone nodig om inligting te voorsien.
Bid vir die kerk in Soedan!
Wat 'n geestelike voorreg om 'n week lank deur te bring met voorgangers van Christelike kerke wat die evangelie bedien in 'n land waar die ergste oorlog en bloedvergieting in die hele wêreld tans aan die gang is! Hoe verstommend om werklike diep blymoedigheid in 'n kerk te sien wat staande bly en selfs groei en besin oor hulle roeping om die land weer op te bou ten spyte van namelose lyding wat hulle tans beleef.
Studietrust by sy 30ste mylpaal
Authors: Jan Hofmeyr and Amie Van Wyk
Source: Die Kerkblad 107, pp 43 –44 (2004)
In 'n tyd toe grensmure tussen kerke en rasse in ons land nog baie hoog was, het die merkwaardige verhaal van Studietrust begin. Andries Kruger, destyds predikant van die Gereformeerde Kerk Johannesburg-Wes (Brixton), en Jan Hofmeyr, jeugleraar van die NG Kerk in Afrika, het saam met 'n aantal medewerkers vanuit Johannesburg en Soweto in 1973 reeds begin om ernstig te besin oor die probleme van veral behoeftige swart skoliere en studente.
Taakspan stel ondersoek in na groeiende armoede
Author Kobus Mostert
In 'n historiese stap het die drie Afrikaanse kerke, die Afrikanerbond en Solidariteit besluit om 'n taakspan, verteenwoordigend van al die partye, saam te stel met die opdrag om ondersoek in te stel na die groeiende armoede onder die onderskeie instansies se lidmate en lede. Die taakspan sal ook voorstelle formuleer oor hoe die probleem aangepak kan word vir terugvoering aan die instansies en voorlegging aan ander rolspelers.